မောင်မောင်တင့်

ဦးမောင်မောင်တင့် (၁၉၅၉ မွေးဖွား) သည် နိုင်ငံတော်သမ္မတရုံးဝန်ကြီးဌာန (၃) ၏ ပြည်ထောင်စုဝန်ကြီး ဖြစ်သည်။ယင်းမတိုင်မီက  နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၃) ၏ ပြည်ထောင်စုဝန်ကြီး နှင့်  အဂတိလိုက်စားမှုတိုက်ဖျက်ရေးကော်မရှင် အဖွဲ့ဝင်တစ်ဦးဖြစ်ခဲ့သည်။

 ပညာရေး 
၁၉၈၂ ခုနှစ်တွင် ရန်ကုန်တက္ကသိုလ် (စာပေးစာယူသင်တန်း)မှ စီးပွားရေးဘာသာရပ် ဖြင့် ဘွဲ့ရရှိခဲ့သည်။

 ဝန်ထမ်းဘဝ 
သူသည် ၁၉၇၆ ခုနှစ်၊ဇန်နဝါရီတွင် လှည်းကူးမြို့နယ်၊မြေစာရင်းဦးစီးဌာန တွင် မြေတိုင်းစာရေးရာထူးဖြင့် ဝန်ထမ်းဘဝကို စတင်ခဲ့သည်။၁၉၈၅ ခုနှစ်၊နိုဝင်ဘာလတွင် စီမံကိန်းရေးဆွဲရေးဦးစီးဌာန သို့ ဒုတိယစီမံကိန်းမှူးအဖြစ် ပြောင်းရွှေ့ခဲ့သည်။ထိုမှ ၂၀၁၀ ပြည့်နှစ်အထိ ရုံးချုပ်၊ဝန်ကြီးရုံး၊ လှည်းကူး၊ရန်ကုန်မြောက်ပိုင်းခရိုင်၊ ကျိုင်းတုံ၊ရှမ်းရှေ့ပြည်နယ်ရုံး စသည်တို့တွင် ဖြတ်သန်းတာဝန်ထမ်းဆောင်ခဲ့သည်။

၂၀၁၀ ပြည့်နှစ် အရောက်တွင် စီမံကိန်းရေးဆွဲရေးဦးစီးဌာန(ရုံးချုပ်)သို့ ပြောင်းရွှေ့ထမ်းဆောင်ခဲ့ပြီး၊၂၀၁၁ ခုနှစ်မှ ၂၀၁၃ ခုနှစ် အထိ ဒုတိယညွန်ကြားရေးမှူးချုပ်(ရုံးအဖွဲ့မှူး)ရာထူးဖြင့် အမျိုးသားစီမံကိန်းနှင့်စီးပွားရေးဖွံ့ဖြိုးတိုးတက်မှုဝန်ကြီးဌာန တွင် ထမ်းဆောင်သည်။

၂၀၁၃ ခုနှစ် တွင် ညွန်ချုပ် ဖြစ်လာခဲ့သည်။

ဦးမောင်မောင်တင့်သည်  နိုင်ငံဝန်ထမ်းဘဝ တွင် နှစ်ပေါင်း ၃၅နှစ်ကျော် နီးပါးတာဝန်ထမ်းဆောင်ခဲ့သူဖြစ်သည်။ဝန်ထမ်းဘဝတွင် အမြင့်ဆုံးတာဝန်ထမ်းဆောင်ခဲ့သည့် ရာထူးမှာ အမျိုးသားစီမံကိန်းနှင့်စီးပွားရေးဖွံ့ဖြိုးတိုးတက်မှုဝန်ကြီးဌာန နှင့် စီမံကိန်းနှင့် ဘဏ္ဍာရေးဝန်ကြီးဌာန တို့ရှိ စီမံကိန်းစိစစ်ရေးနှင့်တိုးတက်မှုအစီရင်ခံရေးဦးစီးဌာန  နှင့် စီမံကိန်းရေးဆွဲရေးဦးစီးဌာန  တို့၏ ညွန်ကြားရေးမှူးချုပ်တာဝန်များဖြစ်သည်။စီမံကိန်းရေးဆွဲရေးဦးစီးဌာန ညွန်ကြားရေးမှူးချုပ် တာဝန်ကို ၂၀၁၃ ခုနှစ် စက်တင်ဘာ ၅ရက်တွင် အစမ်းခန့်ခံရပြီး ၂၀၁၄ ခုနှစ် ဇူလိုင် ၃ရက်နေ့တွင် အတည်ပြုခန့်အပ်ခံရသည်။  ထိုတာဝန်များကို ၂၀၁၉ ခုနှစ် နှောင်းပိုင်းအထိ တာဝန်ထမ်းဆောင်သည်။  
 ၂၀၂၁ နောက်ပိုင်းအခြေအနေ 

၂၀၂၁ မြန်မာနိုင်ငံစစ်အာဏာသိမ်းပြီးနောက် သူ့ကို နိုင်ငံတော်စီမံအုပ်ချုပ်ရေးကောင်စီ က ၂၀၂၁ ခုနှစ် ဖေဖော်ဝါရီ ၂၀ ရက်တွင် အဂတိလိုက်စားမှုတိုက်ဖျက်ရေးကော်မရှင် အဖွဲ့ဝင်အဖြစ် ခန့်အပ်တာဝန်ပေးသည်။ထိုတာဝန်ကို ၂၀၂၅ ခုနှစ် ဇန်နဝါရီ ၃၁ ရက်နေ့အထိ တာဝန်ထမ်းဆောင်သည်။ပြီးနောက် နိုင်ငံတော်စီမံအုပ်ချုပ်ရေးကောင်စီဥ က္ကဋ္ဌရုံးဝန်ကြီးဌာန (၃) ၏ ပြည်ထောင်စုဝန်ကြီး အဖြစ် ခန့်အပ်ခံရသည်။

၂၀၂၅ ခုနှစ် ဇူလိုင် ၃၁ ရက် တွင် နိုင်ငံတော်သမ္မတရုံးဝန်ကြီးဌာန (၃) ၏ ပြည်ထောင်စုဝန်ကြီး အဖြစ် တာဝန်ပေးခံခဲ့ရသည်။ 

 ကိုးကား  

ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာနိုင်ငံ ဝန်ကြီးများ